​ໄພນໍ້າ​ຖ້ວມ ​ຂົ່ມ​ຂູ່​ບັນດາ​ປະ​ເທດ​ ເຂດລຸ່ມແມ່ນໍ້າຂອງ
ພວກ​ເຈົ້າ​ໜ້າ​ທີ່​ ໃນບາງກອກ ​ແມ່ນ​ໄດ້​ເອົາມາດຕະການປ້ອງກັນ ​ແລະຕຽມພ້​ອມ ທີ່​ຈະ​ຮັບ​ມື ກັບສະຖານະ​ການ ໄພນໍ້າຖ້ວມ.
ເຈົ້າໜ້າທີ່ຂອງອົງການສະຫະປະຊາຊາດກ່າວວ່າ ນະຄອນຫຼວງຂອງປະເທດໄທ ແລະກໍາປູເຈຍແມ່ນຕົກຢູ່ໃນຄວາມສ່ຽງທີ່ຈະຖືກນໍ້າຖ້ວມ ໃນຂະນະທີ່ໄພນໍ້າຖ້ວມ ຮ້າຍແຮງໃນຍຸກສະໄໝໃໝ່ ພວມເກີດຂຶ້ນຢູ່ໃນທົ່ວພາກພື້ນເຂດອ່າງນໍ້າຂອງ ທ່ານນາງ Kirsten Mildren ໂຄສົກຂອງອົງການຊ່ອຍເຫຼືອທາງດ້ານມະນຸດ ສະທຳຂອງສະຫະປະຊາຊາດໄດ້ກ່າວຕໍ່ VOA ໃນວັນອັງຄານມື້ນີ້ວ່າ ພວກເຈົ້າໜ້າ ທີ່ໃນບາງກອກແມ່ນໄດ້ເອົາມາດຕະການປ້ອງກັນແລະຕຽມພ້ອມທີ່ຈະຮັບມືກັບ ສະຖານະການ ຂະນະທີ່ລະດັບນໍ້າຖ້ວມຖ້ວມໄດ້ກົດດັນເພີ່ມຂຶ້ນຕໍ່ນະຄອນຫຼວງ ຂອງໄທ ທ່ານນາງ Mildren ຍັງກ່າວວ່າ ລະດັບນໍ້າແມ່ນຍັງເພີ່ມຂຶ້ນຢູ່ເລື້ອຍໆທີ່ກໍາປູເຈຍ ຊຶ່ງນະຄອນຫຼວງພະນົມເປັນພວມຖືກຂົ່ມຂູ່ໃນເວລານີ້ ໄດ້ມີ 183 ຄົນແລ້ວເສຍຊີວິດ ໃນທົ່ວປະເທດຕັ້ງແຕ່ເດືອນສິງຫາເປັນຕົ້ນມາ ແລະທົ່ງນາເກືອບ 1 ແສນ ເຮັກຕາ ແມ່ນໄດ້ຮັບຄວາມເສຍຫາຍຫຼືບໍ່ກໍຖືກທໍາລາຍ ໃນທົ່ວຂົງເຂດແລ້ວ ທ່ານນາງ ກ່າວວ່າ ມີຢ່າງນ້ອຍ 500 ໄດ້ເສຍຊີວິດໄປແລະມີ ປະຊາຊົນຈໍານວນນັບເປັນລ້ານໆຄົນໄດ້ຮັບຜົນກະທົບ ຈາກໄພນໍ້າຖ້ວມດັ່ງກ່າວນີ້ ທັງຢູ່ໃນໄທ, ກໍາປູເຈຍ, ລາວ ແລະຫວຽດນາມນໍາ